《劝农题叶祥寺一首》
宋代·王阮

傍石寻幽径，穷原得梵城。
潮声四面合，山色一团清。
农合巡门劝，僧烦倒屣迎。
明年吾更健，来伴此中耕。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。